CELEX: 62011CN0023
Language: el
Date: 2011-01-17 00:00:00
Title: Υπόθεση C-23/11: Αίτηση για την έκδοση προδικαστικής αποφάσεως, την οποία υπέβαλε το Finanzgericht Hamburg (Γερμανία) στις 17 Ιανουαρίου 2011 — Fleischkontor Moksel GmbH κατά Hauptzollamt Hamburg-Jonas

9.4.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 113/4
            
         Αίτηση για την έκδοση προδικαστικής αποφάσεως, την οποία υπέβαλε το Finanzgericht Hamburg (Γερμανία) στις 17 Ιανουαρίου 2011 — Fleischkontor Moksel GmbH κατά Hauptzollamt Hamburg-Jonas
   (Υπόθεση C-23/11)
   2011/C 113/06
   Γλώσσα διαδικασίας: η γερμανική
   
      Αιτούν δικαστήριο
   
   Finanzgericht Hamburg
   
      Διάδικοι στην υπόθεση της κύριας δίκης
   
   
      Προσφεύγουσα: Fleischkontor Moksel GmbH
   
      Καθού: Hauptzollamt Hamburg-Jonas
   
      Προδικαστικά ερωτήματα
   
   
               1)
            
            
               Έχει ο κάτοχος πιστοποιητικού εξαγωγής αξίωση για επιστροφή κατά την εξαγωγή μόνον αν αυτός έχει καταχωριστεί ως εξαγωγέας στον χώρο 2 της κατατεθείσας στο αρμόδιο τελωνείο (άρθρο 5, παράγραφος 7, του κανονισμού 800/1999) (1) διασαφήσεως εξαγωγής;
            
         
               2)
            
            
               Δεσμεύεται το αρμόδιο για την πληρωμή της επιστροφής Hauptzollamt (κεντρικό τελωνείο) από τη μεταγενέστερη διόρθωση της μνείας στον χώρο 2 της διασαφήσεως εξαγωγής, στην οποία προέβη το τελωνείο εξαγωγής;
            
         
               3)
            
            
               Σε περίπτωση αρνητικής απαντήσεως στο ερώτημα 2: μπορεί η αρμόδια για τη χορήγηση της επιστροφής υπηρεσία, σε μια περίπτωση όπως αυτή της κύριας δίκης, να εκλάβει κατά λέξη τη μνεία στον χώρο 2 της διασαφήσεως εξαγωγής και να απορρίψει την αίτηση για επιστροφή κατά την εξαγωγή, επισημαίνοντας ότι ο αιτούμενος την επιστροφή κατά την εξαγωγή δεν είναι ο εξαγωγέας των προϊόντων για τα οποία ζητείται η εν λόγω επιστροφή, ή υποχρεούται η αρμόδια για τη χορήγηση της επιστροφής υπηρεσία, αν υπάρχει αντίφαση μεταξύ της μνείας του εξαγωγέα στον χώρο 2 της διασαφήσεως εξαγωγής και του αναφερομένου στον χώρο 40 προηγουμένου εγγράφου και/ή του κατόχου του αναφερομένου στον χώρο 44 πιστοποιητικού εξαγωγής, να ζητήσει πληροφορίες από τον αιτούμενο τη χορήγηση επιστροφής κατά την εξαγωγή και να διορθώσει ενδεχομένως αυτεπαγγέλτως τη μνεία στον χώρο 2 της διασαφήσεως εξαγωγής;
            
         
      (1)  Κανονισμός (ΕΚ) 800/1999 της Επιτροπής, της 15ης Απριλίου 1999, για τις κοινές λεπτομέρειες εφαρμογής του καθεστώτος των πιστοποιητικών εξαγωγής για τα γεωργικά προϊόντα, ΕΕ L 102, σ. 11.